राजीव हर सप्ताह फोन पर उनके हालचाल लेता रहता था और महीने- 20 दिन के अंतराल पर उनसे मिलने भी जाता था। एक बार पिताजी को भी लेकर गया था आश्रम...। उन्हें देखते ही ठाकुर साब की आँखों में पहचान की एक बिजली सी कौंधी मगर अगले ही पल बुझ भी गई। पूरे गाँव के पालनहार को आज अनाथों सी स्थिति में देख पिताजी द्रवित हो गए। उन से एक शानदार महल को खंडहर में तब्दील होते हुए देखा नहीं गया और फिर वे चुपचाप वापस लौट गए।